Benambra

Benambra on kaupunki Australiassa. Se sijaitsee Victorian osavaltiossa. Kaupungissa asuu noin 250 asukasta.

Benambra sijaitsee loivasti aaltoilevalla tasangolla. Ympäristö on pääasiassa laidunmaata. Maan valtasivat ensimmäisen kerran 1830-luvun puolivälissä Monaron, Uuden Etelä-Walesin, asukkaat, jotka etsivät uusia laitumia. 1850-luvulla lähiseuduilta löydettiin kultaa. Sinne asettui maanviljelijöitä, jotka toimittivat lihaa ja muita elintarvikkeita kaivostyöläisille.

Vaikka kaupunki ei ole suuri, alueella on useita vauraita maatiloja, joissa monien varhaisten uudisasukkaiden suvut ovat edelleen edustettuina. Benambrassa on hotelli, sekatavarakauppa, seurojentalo, anglikaaninen, katolinen ja unitaarinen kirkko sekä lentokenttä. Koulu suljettiin vuonna 2002, ja sitä käytetään paikallisiin kokouksiin.

 Lähteet 

Luokka:Victoria (Australia)
Luokka:Australian kaupungit